Onsdag aften spillede Vendsyssel og Nykøbing HK deres første kamp i den nye sæson i Bambusa Kvindeligaen. Kampen blev spillet i Drinx Arena i Sæby, og Nykøbing HK reddede sig en god start på sæsonen med en sejr på 39-25. Selvom sæsonen kun lige er blevet skudt i gang, forhindrer det ikke formand for Vendsyssel Håndbold, Christian Carlsen, i at drømme stort. - Om nogle få år spiller vi Champions League. Drinx Arena er klar, siger Christian Carlsen.
Vendsyssel Håndbold tørnede onsdag aften sammen med Nykøbing HK i den første kamp i sæsonen og den første kamp for det nyoprykkede hold til den bedste kvindeloige håndboldliga Bambusa Kvindeliga. Selv om ambitionerne på forhånd var store, så var det ikke nok til at slå gæsterne fra Nykøbing. Nykøbing HK vandt sikkert med resultatet 39-25.